**Otázka 974:**

Vo Zväzku 2 Obchodné podmienky Časť 2.2 Osobitné zmluvné podmienky v Článku 8. v Podčlánku 8.7 **v treťom odseku** sa uvádza:

„*Ak Zhotoviteľ nesplní lehoty ukončenia* ***Míľnikov*** *podľa podčlánku 8.3 (Harmonogram prác), potom zaplatí za toto nesplnenie Objednávateľovi za každý Míľnik, s ktorým je v omeškaní odškodnenie za oneskorenie,* ***ktorého suma je uvedená v Prílohe k ponuke.*** *Omeškanie Zhotoviteľa s ukončením Míľniku podľa podčlánku 8.3 (Harmonogram prác), ktoré trvá viac ako 45 kalendárnych dní sa považuje za podstatné porušenie Zmluvy, pre ktoré je Objednávateľ oprávnený od Zmluvy odstúpiť.“*

V Prílohe k ponuke (Zväzok 2 Časť 3 Zmluva o dielo – Príloha k ponuke) sú uvedené Položky s nasledujúcimi Údajmi:

|  |  |
| --- | --- |
| **Odškodnenie za oneskorenie (Nesplnenie lehoty ukončenia Míľniku)** | **0,2% z Akceptovanej zmluvnej hodnoty bez DPH za každý deň oneskorenia** |
| **Maximálna čiastka odškodnenia za oneskorenie – nesplnenie lehoty ukončenia Míľnika nesplnenie Fakturačného harmonogramu** | **Denná čiastka odškodnenia za nesplnenie Lehoty výstavby je 3 000 EUR.**  **Míľnik č. 1 – odškodnenie 10 000 EUR**  **Míľnik č. 2 – odškodnenie 15 000 EUR**  **Míľnik č. 3 – odškodnenie 15 000 EUR**  **Míľnik č. 4 – odškodnenie 20 000 EUR**  **Míľnik č. 5 – odškodnenie 10 000 EUR**  **Míľnik č. 6 – odškodnenie 30 000 EUR**  **Míľnik č. 7 – odškodnenie 10 000 EUR** |

Ustanovenie osobitných zmluvných podmienok o Odškodnení za oneskorenie (Nesplnenie lehoty ukončenia Míľniku) (Podčlánok 8.7 tretí odsek) neobsahuje výslovné znenie, podľa ktorého Odškodnenie za oneskorenie (Nesplnenie lehoty ukončenia Míľniku) vo výške 0,2% z Akceptovanej zmluvnej hodnoty bez DPH za každý deň oneskorenia neprekročí maximálnu čiastku za toto odškodnenie uvedenú v Prílohe k ponuke (podobne ako je tomu v prípade Odškodnenia za oneskorenie s Lehotou výstavby podľa Podčlánku 8.7 prvý odsek, ktorý odkazom na Prílohu k ponuke ustanovuje sumu odškodnenia ako aj jej maximálnu čiastku). Avšak, Príloha k ponuke obsahuje maximálnu dennú čiastku za Odškodnenia za oneskorenie – nesplnenie lehoty uskutočnenia Míľnika spolu s ďalšími čiastkami osobitne za každý Míľnik.

1. Môže verejný obstarávateľ vysvetliť, z ktorej Položky sa bude vychádzať pri výpočte Odškodnenia za oneskorenie (Nesplnenie lehoty ukončenia Míľniku) a aká je maximálna čiastka tohto odškodnenia? Vychádza sa pri výpočte tohto odškodnenia z Položky 0,2 % z Akceptovanej zmluvnej hodnoty bez DPH za každý deň oneskorenia alebo z Položky maximálna denná čiastka za deň 3.000 EUR?
2. Upraví verejný obstarávateľ znenie Podčlánku 8.7 tretí odsek (Zväzok 2 Obchodné podmienky Časť 2.2 Osobitné zmluvné podmienky Článok 8.) doplnením znenia, podľa ktorého Odškodnenie za oneskorenie (Nesplnenie lehoty ukončenia Míľniku) neprekročí maximálne čiastky uvedené v Prílohe k ponuke?

**Odpoveď NDS**

**Pri výpočte odškodnenia za oneskorenie (Nesplnenie lehoty ukončenia Míľniku) bude verejný obstarávateľ postupovať v súlade so Zväzkom 2 Obchodné podmienky Časť 2.2 Osobitné zmluvné podmienky a v súlade so Zväzkom 2 časť 3 Zmluva o dielo - Príloha k ponuke, pričom Odškodnenie za oneskorenie je v danom prípade 0,2 % z Akceptovanej zmluvnej hodnoty bez DPH za každý deň oneskorenia, a súčasne maximálna denná čiastka odškodnenia za oneskorenie pri nesplnení lehoty ukončenia Míľnika predstavuje 3.000 €. Zároveň je v Prílohe k Ponuke stanovená maximálna možná celková čiastka, ktorú je oprávnený Objednávateľ uplatniť voči Zhotoviteľovi za nesplnenie Míľnikov 1-7. Verejný obstarávateľ má za to, že predmetná úprava je určitá a zrozumiteľná, preto zotrváva na znení uvedenom v súťažných podkladoch.**

**Otázka 975:**

Vo Zväzku 2 Obchodné podmienky Časť 2.2 Osobitné zmluvné podmienky v Článku 8. v Podčlánku 8.7 **v druhom odseku** sa uvádza:

*„Ak Zhotoviteľ nesplní* ***Fakturačný harmonogram*** *uvedený v podčlánku 8.3 (Harmonogram prác) potom zaplatí za toto nesplnenie Objednávateľovi nasledovné odškodnenie za oneskorenie:*

1. *V prípade, ak skutočné kumulatívne fakturačné plnenie Zhotoviteľa v****troch*** *po sebe nasledujúcich mesiacoch bude v porovnaní s plánovaným kumulatívnym fakturačným plnení Zhotoviteľa uvedeným vo Fakturačnom harmonograme nižšie o viac ako 10%, Objednávateľ má nárok na zaplatenie odškodnenia za oneskorenie vo výške 10.000,- EUR (slovom desaťtisíc EUR).*
2. *V prípade, ak skutočné kumulatívne fakturačné plnenie Zhotoviteľa v****dvoch*** *po sebe nasledujúcich mesiacoch bude v porovnaní s plánovaným kumulatívnym fakturačným plnením Zhotoviteľa uvedeným vo Fakturačnom harmonograme nižšie o viac ako 20%, Objednávateľ má nárok na zaplatenie odškodnenia za oneskorenie vo výške 30.000,- EUR (slovom tridsaťtisíc EUR).“*

Podľa Prílohy k ponuke (Zväzok 2 Časť 3 Zmluva o dielo – Príloha k ponuke) uvedenej v predchádzajúcej otázke je **nesplnenie Fakturačného harmonogramu** zaradené do Položky **Maximálna čiastka odškodnenia za oneskorenie – nesplnenie lehoty ukončenia Míľnika nesplnenie Fakturačného harmonogramu**.

Môže verejný obstarávateľ vysvetliť, či sa vzťahuje Maximálna čiastka odškodnenia za oneskorenie – nesplnenie lehoty ukončenia Míľnika **nesplnenie Fakturačného harmonogramu** na prípad nesplnenia Fakturačného harmonogramu ako následku nesplnenia lehoty ukončenia Míľnika alebo sa táto maximálna čiastka podľa Prílohy k ponuke vzťahuje aj samostatne na Odškodnenie za oneskorenie (Nesplnenie Fakturačného harmonogramu)?

**Odpoveď NDS**

**Maximálna čiastka odškodnenia za oneskorenie - nesplnenie lehoty ukončenia Míľnika nesplnenie Fakturačného harmonogramu (v danom prípade 3.000 €) predstavuje maximálnu možnú dennú čiastku odškodnenia, ktorú je oprávnený Objednávateľ uplatniť voči Zhotoviteľovi za nesplnenie lehoty ukončenia Míľnika, resp. nesplnenie Fakturačného Harmonogramu.**

**Otázka 976:**

V zmysle ust. § 81 ods. 2 druhá veta zákona č. 251/2012 Z.z. o energetike a o zmene a doplnení niektorých zákonov: Preložku plynárenského zariadenia vykonáva prevádzkovateľ siete alebo za podmienok ním určených aj iná oprávnená osoba.

V stanovisku žiadosti k dokumentácii pre stavebné konanie k výstavbe plynárenského zariadenia sa uvádza: SPP-D týmto určuje na vykonanie preložky osobu: SPP-distribúcia Servis, s.r.o., so sídlom Mlynské Nivy 44/b, 82109 Bratislava

Takéto určenie je však jednoznačne v rozpore s vyššie citovaným zákonom. Žiadame verejného obstarávateľa o vysvetlenie, či je uchádzač viazaný stanoviskom spoločnosti SPP-D vo veci určenia osoby vykonávajúcej preložky, alebo je v súlade so zákonom oprávnený navrhnúť aj iného dodávateľa. V prípade ak nie, je uchádzač pripravený požiadať o stanovisko protimonopolný úrad.

**Odpoveď NDS**

**V súlade so zákonom je uchádzač oprávnený navrhnúť aj iného dodávateľa.**

**Otázka 977:**

V zmysle ust. § 45 ods. 2 zákona č. 251/2012 Z.z. o energetike a o zmene a doplnení niektorých zákonov: Náklady na preložku elektroenergetického rozvodného zariadenia je povinný uhradiť ten, kto potrebu preložky vyvolal, ak sa vlastník elektroenergetického rozvodného zariadenia a ten, kto potrebu preložky vyvolal, nedohodnú inak. Preložku elektroenergetického rozvodného zariadenia vykonáva prevádzkovateľ sústavy alebo za podmienok ním určených aj iná oprávnená osoba.

Vo Vyjadrení prevádzkovateľa distribučnej sústavy VSD, a.s. k projektovej dokumentácii si spoločnosť VSD ako vlastník a prevádzkovateľ regionálnej distribučnej sústavy vyhradzuje právo realizovať preložky elektrorozvodných zariadení (EZ) vo svojom vlastníctve.

Takéto určenie je však jednoznačne v rozpore s vyššie citovaným zákonom. Žiadame verejného obstarávateľa o vysvetlenie, či je uchádzač viazaný stanoviskom spoločnosti SPP-D vo veci určenia osoby vykonávajúcej preložky, alebo je v súlade so zákonom oprávnený navrhnúť aj iného dodávateľa. V prípade ak nie, je uchádzač pripravený požiadať o stanovisko protimonopolný úrad.

**Odpoveď NDS**

**V súlade so zákonom je uchádzač oprávnený navrhnúť aj iného dodávateľa.**

**Otázka 978:**

*Verejný obstarávateľ vo vysvetlení č.3 (Rýchlostná cesta R2 Šaca - Košické Oľšany II. úsek - Vysvetlenie č. 3) zo dňa 03.05.2019 uvádza v odpovedi pre otázku číslo 569 záporné stanovisko – viď obrázok nižšie.*



*Máme za to že táto odpoveď je v rozpore so súťažnými podkladmi, menovite Zväzok 3, časť 2. TKP. TKP časť 39 - UMELÉ HUTNÉ KAMENIVO Z VYSOKOPECNEJ TROSKY, kapitola 6 – viď obrázok nižšie. Máme za to že ak materiál z US Steelu spĺňa vlastnosti v zmysle TKP 39 tak ho bude možné použiť do aktívnej zóny, nestmelenej vrstvy (UM ŠD) a Cementom stmelenej vrstvy vozovky (CBGM).*



*Žiadame verejného obstarávateľa o vysvetlenie/ nápravu.*

**Odpoveď NDS**

**Stavba bude realizovaná podľa zmluvných podmienok Červeného FIDICu. Projekt nepredpokladá použitie Umelého hutneného kameniva z vysokopecnej trosky v uvedených vrstvách. Požiadavka obstarávateľa na použitie prírodného kameniva do týchto vrstiev nie je v rozpore s TKP, tak ako uvádza uchádzač. Z uvedeného dôvodu obstarávateľ trvá na odpovedi k otázke 569.**

**Otázka 979:**

*Verejný obstarávateľ vo vysvetlení č.3 (Rýchlostná cesta R2 Šaca - Košické Oľšany II. úsek - Vysvetlenie č. 3) zo dňa 03.05.2019 uvádza v odpovedi pre otázku číslo 171 nasledovné:*

**Odpoveď 171:**

**Súčasťou dokumentácie je aj príloha I.11 Pyrotechnický prieskum kde rozsah pyrotechnického prieskumu je definovaný nasledovne:**

**Pyrotechnický prieskum vykonať minimálne po celej dĺžke výstavby, v plnom profile + 2 metre na každú stranu do predpokladanej hĺbky zemných prác + 2m. Uvedený popis je podľa nášho názoru dostatočný pre nacenenie Pyrotechnického prieskumu.**

V dokumente 4.7 Ocenený súpis prác, SO 001-00 Všeobecné položky je pol. 0000012 s výmerou 1274336m2.

|  |  |  |  |  |
| --- | --- | --- | --- | --- |
| 45.00.00 | 00000120 | Požiadavky objednávateľa ostatné požiadavky pyrotechnický prieskum | M2 | 1 274 336,00 |

Žiadame verejného obstarávateľa o zosúladenie súťažných podkladov.

**Odpoveď:**

**Obstarávateľ vyhovel požiadavke viacerých uchádzačov a pre jednoznačnosť podkladov pre nacenie uvedenej položky uviedol konkrétnu výmeru v m2. Uchádzači nacenia vykonanie pyrotechnického prieskumu v rozsahu 1 274 336,00 m2 tak ako je uvedené vo všeobecnej položke 00000120.**

**Otázka 980:**

*Verejný obstarávateľ vo vysvetlení č.3 (Rýchlostná cesta R2 Šaca - Košické Oľšany II. úsek - Vysvetlenie č. 3) zo dňa 03.05.2019 uvádza v odpovedi pre otázku číslo 54 nasledovné:*

**VV bude upravený. Správna výmera je rámový portál – 16 ks a konzolový portál – 4 ks, prízemné DZ – 21 ks = spolu 41 ks“,**

*Máme za to že verejný obstarávateľ udáva nesprávnu odpoveď. V projektovej dokumentácii nie sú podklady a špecifikácie pre* ***rámy.*** *Máme za to, že s*právna odpoveď mala byť 0 ks, lebo lebo je pravdepodobne ide o duplicitu s položkou 22250675 :

|  |  |  |  |  |
| --- | --- | --- | --- | --- |
| 45.23.32 | 22250675 | Doplňujúce konštrukcie, zvislé dopravné značky, portály | ks | 41,00 |

*Verejný obstarávateľ vo vysvetlení č.3 (Rýchlostná cesta R2 Šaca - Košické Oľšany II. úsek - Vysvetlenie č. 3) zo dňa 03.05.2019 uvádza v odpovedi pre otázku číslo 549, ktorá sa týka tých istých položiek ako otázka 54 je uvedené nasledovné:*

**Odpoveď :**

**Položka 45.23.32 22250673 bola z VV odstránená.**

Žiadame verejného obstarávateľa o zosúladenie súťažných podkladov.

**Odpoveď:**

**VV bol zosúladený, konzolový portál a rámový portál je vykázaný v položke 22250675, nosič pre veľkoplošné DZ v položke 22250673. Viď platnú odpoveď 937.**

**Otázka 981:**

*Verejný obstarávateľ vo vysvetlení č.3 (Rýchlostná cesta R2 Šaca - Košické Oľšany II. úsek - Vysvetlenie č. 3) zo dňa 03.05.2019 uvádza v doplnenom výkaze výmere pre položku 01060204* *uvádza nasledovné:*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  | **01060204** |  | **Premiestnenie vodorovné nad 3 000 m** |  | **m3** | **-178,36** |
| **15** |  |  | 0106020401 | Premiestnenie výkopku resp. rúbaniny, vodorovné nad 3 000 m, tr. horniny 1-4 |  | m3 | -178,36 |
|  |  |  |  | Odvoz zeminy zo zvyšného výkopu pre zabudovanie do stavby | -178,36 |  |  |

*Položka 01060204 v súpise prác uvádza nasledovné:*

|  |  |  |  |  |
| --- | --- | --- | --- | --- |
| 45.11.20 | 01060204 | Premiestnenie vodorovné nad 3 000 m | M3 | 1 847,55 |

Žiadame verejného obstarávateľa o zosúladenie súťažných podkladov.

**Odpoveď: VV bol zosúladený s cenovou časťou v rámci v rámci otázok a odpovedí 602 - 973**

**Otázka 982:**

*Verejný obstarávateľ vo vysvetlení č.3 (Rýchlostná cesta R2 Šaca - Košické Oľšany II. úsek - Vysvetlenie č. 3) zo dňa 03.05.2019 uvádza v doplnenom výkaze výmere pre SO 310-02 položku 22040355*



Žiadame verejného obstarávateľa o doplnenie rozmery dlaždíc – veľkosť, hrúbka.

**Odpoveď:**

**Položka je vybratá podľa platného triednika. Veľkosť je vo výkaze definovaná v plochy m2. Hrúbka vrstvy je definovaná v PD daného objektu, príloha č. 3 – vzorové priečne rezy. Jedná sa o bezpečnostný povrch z liatej gumy pre ihrisko hr. 9,8 cm pre fitnes zóny hr. 4,8 cm.**

**Otázka 983:**

V dokumentácii pre SO 696 sa nachádza výkres č. 07 Nosič prízemných značiek. Vo VV chýba položka na ocenenie tejto konštrukcie.

Žiadame verejného obstarávateľa doplniť jednoznačný popis a výmery pre každú položku, ktorá sa má v tomto stavebnom objekte oceniť.

**Odpoveď:**

**Položka na ocenenie konštrukcie nosiča prízemných značiek je doplnená, v rámci tejto jednej položky si zhotoviteľ ocení všetky pridružené práce ktoré sa týkajú dodávky a montáže tejto konštrukcie.**

**Otázka 984:**

Verejný obstarávateľ v odpovedi na otázku 546 upravil podrobný výkaz výmer objektu 696-00 pre vodorovné dopravné značenie nasledovne:



Ak urobíme jednoduchý kontrolný prepočet podpoložiek, tak:

Vodiace pruhy 4\*0,25m\*14261m=14 261 m2

Deliace čiary 2\*0,125m\*14261=3 565,25 m2

Uchádzač si je vedomý, že tento objekt predstavuje značenie na celej stavbe, napriek tomu je zrejmé, že sa jedná o chybu VV (rádovo niekoľkonásobnú).

Žiadame o kontrolu množstiev vodorovného dopravného značenia a o opravu súpisu prác a podrobného VV – prípadne aj o podrobný rozpis podľa jednotlivých objektov.

**Odpoveď: VV bol upravený v rámci otázok a a odpovedí 602- 973. Uchádzači nacenia hodnoty podľa aktuálne platného Zväzku 4.**

**Otázka 985:**

Súpisy prác objektov SO 114-06 Prístupová cesta v km 16,900 R2; SO 114-07 Prístupová cesta v km 18,635 R2 (ZÚ – 0,117); SO 114-08 Prístupová cesta v km 18,635 R2 (0,117 - KÚ) obsahujú položku:

|  |  |  |  |
| --- | --- | --- | --- |
| 45.23.32 | 22250569 | Doplňujúce konštrukcie, značky staničenia a geodetické body, medzníky | ks |

Z uvedeného ako aj z podrobného výkazu výmer a PD nie je jasné, čo uvedená položka opisuje.

Žiadame vysvetliť.

**Odpoveď: V položke sú uvedené medzníky (geodetická kotva roxorova tyč + plastová hlava hraničného znaku) na hrane trvalého záberu pozdĺž zmienených komunikácií obojstranne vo vzdialenosti 25 – 30m.**

**Otázka 986:**

Súpis prác objektu SO 114-06 - Prístupová cesta v km 16,900 R2 obsahuje položky:

|  |  |  |  |  |
| --- | --- | --- | --- | --- |
| 45.11.11 | 05090104 | Doplňujúce práce, recyklácia betónových konštrukcií | T | 1 738,08 |
| 45.11.11 | 05090105 | Doplňujúce práce, recyklácia železobetónových konštrukcií | T | 2 275,00 |
| 45.11.11 | 05090109 | Doplňujúce práce, recyklácia sypaných konštrukcií | T | 838,50 |
| 45.11.11 | 05090162 | Doplňujúce práce, recyklácia bitúmenových konštrukcií | T | 531,00 |

Uvedené položky nekorešpondujú výmerovo a obsahovo so súvisiacimi položkami – vybúranie, doprava.

Žiadame o opravu súpisu prác a podrobného výkazu výmer.

**Odpoveď: VV bol zosúladený a položky odstránené v rámci otázok a odpovedí 602-973, uvažuje sa s odvozom vybúraných hmôt na skládku.**

**Otázka 987:**

V novej cenovej časti pri moste SO 208-00 nastala zmena z nezapaženého výkopu (č.p. 01030102) na zapažený (01030101), pritom  podľa podrobného výkazu výmer nenastala žiadna zmena a vo výkrese zakladania sa neuvažuje s pažením.

Žiadame verejného obstarávateľa o odstránenie rozporu výkresovej a rozpočtovej časti.

**Odpoveď: Rozpor je odstránený, platí položka 01030102 (t.j. nezapažený výkop), ktorá súhlasí s PD. K tomu je opravená cenová časť.**

**Otázka 988:**

Súpis prác objektu SO 232-00 Oporný múr v km 22,720 R2 vľavo obsahuje položky:

|  |  |  |  |  |
| --- | --- | --- | --- | --- |
| 45.11.20 | 01020101 | Odkopávky a prekopávky humóznej vrstvy ornice | M3 | 70,00 |
| 45.11.20 | 01030101 | Hĺbené vykopávky jám zapažených | M3 | 1 763,64 |
| 45.11.20 | 01030102 | Hĺbené vykopávky jám nezapažených | M3 | 450,00 |
| 45.11.20 | 01040301 | Konštrukcie z hornín - prechodové vrstvy bez zhutnenia | M3 | 890,00 |
| 45.11.20 | 01040402 | Konštrukcie z hornín - zásypy so zhutnením | M3 | 507,00 |
| 45.11.20 | 01060202 | Premiestnenie , vodorovné do 1 000 m | M3 | 1 473,00 |
| 45.11.20 | 01060204 | Premiestnenie vodorovné nad 3 000 m | M3 | 1 473,00 |
| 45.11.20 | 01060700 | Premiestnenie - nakladanie, prekladanie, vykladanie | M3 | 653,50 |
| 45.11.23 | 01080501 | Povrchové úpravy terénu, úpravy povrchov rozprestretím ornice | M2 | 510,00 |

1. Žiadame verejného obstarávateľa o vysvetlenie výmer súvisiacich položiek, keďže po našom preštudovaní výmery vo výkaze výmer vzájomne nekorešpondujú.
2. Žiadame vysvetliť spôsob premiestňovania zeminy a výpočet výmery.
3. Žiadame vysvetliť, čo opisuje položka:

|  |  |  |  |  |
| --- | --- | --- | --- | --- |
| 45.11.20 | 01040301 | Konštrukcie z hornín - prechodové vrstvy bez zhutnenia | M3 | 890,00 |

**Odpoveď:**

**a) VV je opravený.**

|  |  |  |  |  |
| --- | --- | --- | --- | --- |
| 45.11.20 | 01020101 | Odkopávky a prekopávky humóznej vrstvy ornice | M3 | 70,00 |
| 45.11.20 | 01030101 | Hĺbené vykopávky jám zapažených | M3 | 450,00 |
| 45.11.20 | 01030102 | Hĺbené vykopávky jám nezapažených | M3 | 370,00 |
| 45.11.20 | 01040100 | Konštrukcie z hornín - skládky | M3 | 1 763,64 |
| 45.11.20 | 01040301 | Konštrukcie z hornín - prechodové vrstvy bez zhutnenia | M3 | 890,00 |
| 45.11.20 | 01040402 | Konštrukcie z hornín - zásypy so zhutnením | M3 | 507,00 |
| 45.11.20 | 01060202 | Premiestnenie , vodorovné do 1 000 m | M3 | 1 473,00 |
| 45.11.20 | 01060204 | Premiestnenie vodorovné nad 3 000 m | M3 | 2 947,00 |
| 45.11.20 | 01060700 | Premiestnenie - nakladanie, prekladanie, vykladanie | M3 | 653,50 |
| 45.11.23 | 01080501 | Povrchové úpravy terénu, úpravy povrchov rozprestretím ornice | M2 | 510,00 |

**b) Odpoveď: Všetka vhodná zemina zo stavebného objektu ktorá je použiteľná späť do stavby sa premiestni na medziskládku.**

**Z medziskládky sa vhodná zemina použije v rámci objektu na sp. Zásyp, alebo násyp.**

**Zvyšok zeminy sa použije v rámci stavby.**

**c) Odpoveď:**

**Položka 45.11.20 – 01040301 opisuje Uloženie sypaniny do násypu nesúdržnej horniny mimo aktívnej zóny (uloženie ornice a výkopu na medziskládku).**

**Otázka 989:**

Súpis prác objektu SO 232-00 Oporný múr v km 22,720 R2 vľavo obsahuje položky:

|  |  |  |  |  |
| --- | --- | --- | --- | --- |
| 45.26.23 | 11020402 | Múry, rímsy, z betónu železového | M3 | 20,00 |
| 45.26.23 | 11020411 | Múry, rímsy, debnenie tradičné | M2 | 84,00 |
| 45.26.23 | 11020421 | Múry, rímsy, výstuž z betonárskej ocele | T | 3,26 |
| 45.26.23 | 11200101 | Podkladné konštrukcie, podkladné vrstvy, z betónu prostého | M3 | 14,12 |
| 45.26.23 | 11200111 | Podkladné konštrukcie, podkladné vrstvy, debnenie tradičné | M2 | 30,10 |
| 45.26.23 | 11260123 | Dokončovacie práce, dilatačné škáry a zariadenia, z izolačných dosiek | M2 | 42,00 |
| 45.26.23 | 11260632 | Dokončovacie práce, drobné predmety a zariadenia, kovové | ks | 71,00 |

Uvedené položky boli doplnené do výkazu výmer verejným obstarávateľom vo vysvetlení súťažných podkladov.

1. Výmery uvedených položiek sú úplne totožné s výmerami položiek vo výkaze výmer objektu SO 233-00. Žiadame overiť správnosť výmer.
2. Žiadame verejného obstarávateľa podrobne vysvetliť, čo uvedené položky opisujú, nakoľko to z podrobného výkazu výmer to nie je jasné.

**Odpoveď:**

1. **Výmery vo VV boli opravené, uvedené položky sú vypustené v rámci otázok a odpovedí 602-973.**
2. **Viď odpoveď a)**

**Otázka 990:**

PD k objektu SO 232-00 Oporný múr v km 22,720 R2 vľavo opisuje realizáciu vývarísk s dnom spevneným kameňom do betónu.

Žiadame vysvetliť, ktoré položky opisujú realizáciu vývarísk s dnom spevneným kameňom do betónu, prípadne o doplnenie položiek do súpisu prác a podrobného výkazu výmer.

**Odpoveď: Vývariska s dnom spevneným kameňom do betónu opisujú položky: 45.24.70 – 11210201, 45.26.23 – 11010301, 45.26.23 – 11010301.**

**Otázka 991:**

Súpis prác objektu SO 241-01 - Úprava rieky Torysa v km 22,8 R2 obsahuje položky:

|  |  |  |  |  |
| --- | --- | --- | --- | --- |
| 45.11.20 | 01020101 | Odkopávky a prekopávky humóznej vrstvy ornice | M3 | 208,48 |
| 45.11.20 | 01020600 | Odkopávky a prekopávky korýt vodotokov | M3 | 3 711,77 |
| 45.11.20 | 01040100 | Konštrukcie z hornín - skládky | M3 | 3 920,25 |
| 45.11.20 | 01060202 | Premiestnenie , vodorovné do 1 000 m | M3 | 3 920,25 |

Podrobný VV hovorí:

Podrobný výkaz výmer opisuje odvoz vyťaženej zeminy do 1km ako odvoz na medziskládku.

Žiadame vysvetliť, ako bude ďalej nakladané s prebytočnou zeminou (odvoz na trvalú skládku).

**Odpoveď:**

**Uvažuje sa s odvozom na trvalú skládku - zemina z odkopáviek a prekopáviek vodotokov. VV je opravený.**

**Otázka 992:**

Súpis prác objektu SO 241-02 - Úprava bezmenného potoka km 23,050 R2 obsahuje položky:

|  |  |  |  |  |
| --- | --- | --- | --- | --- |
| 45.11.20 | 01040602 | Konštrukcie z hornín - tesniace jadro so zhutnením | M3 | 309,60 |
| 45.11.20 | 01060204 | Premiestnenie vodorovné nad 3 000 m | M3 | 103,20 |

Podrobný výkaz výmer:





Žiadame vysvetliť a opraviť nesúlad vo výmerách medzi súvisiacimi položkami.

**Odpoveď: Nesúlad je odstránený.**

**Otázka 993:**

Súpis prác objektu SO 310-06 - Splašková kanalizácia odpočívadla Valaliky obsahuje položku:

|  |  |  |  |  |
| --- | --- | --- | --- | --- |
| 45.11.20 | 01060202 | Premiestnenie , vodorovné do 1 000 m | M3 | 3 054,00 |

Podrobný výkaz výmer:



Položka opisuje premiestnenie zeminy do 1km.

Žiadame vysvetliť ako bude ďalej nakladané s vykopanou zeminou (odvoz na trvalú skládku).

**Odpoveď: Prebytok vykopanej zeminy sa použije v rámci stavby. VV je doplnený.**

**Otázka 994:**

Výkaz výmer k objektu SO 310-06 - Splašková kanalizácia odpočívadla Valaliky opisuje položku:

|  |  |  |  |  |
| --- | --- | --- | --- | --- |
| 45.11.20 | 01060202 | Premiestnenie , vodorovné do 1 000 m | M3 | 5 516,86 |

Podrobný výkaz výmer:



Položka opisuje premiestnenie zeminy do 1km.

Žiadame vysvetliť ako bude ďalej nakladané s vykopanou zeminou (odvoz na trvalú skládku).

**Odpoveď: Prebytok vykopanej zeminy sa použije v rámci stavby. VV je doplnený.**

**Otázka 995:**

V pôvodnom súpise prác SO 696-00 sa nachádzala položka 222850673 Doplňujúce konštrukcie, zvislé dopravné značky, nosné konštrukcie, - rámy – 40ks, podľa odpovede na otázku č.54 opisuje portály a správna výmera má byť 41ks. V opravenom VV sú portály zaradené v položke 22250675 Doplňujúce konštrukcie, zvislé dopravné značky, portály – 41ks, ale naďalej ostala v opravenom VV aj položka 222850673 Doplňujúce konštrukcie, zvislé dopravné značky, nosné konštrukcie, - rámy – 20ks. Podľa odpovede na otázku č.549, mala byť táto položka odstránená.

Žiadame opraviť súpis prác a podrobný výkaz výmer.

**Odpoveď:**

**VV bol zosúladený, konzolový portál a rámový portál je vykázaný v položke 22250675, nosič pre veľkoplošné DZ v položke 22250673. Viď platnú odpoveď 937.**

**Otázka 996:**

Do súpisu prác SO 310-02 boli vysvetlením súťažných podkladov doplnené prvky drobnej architektúry. VV ale stále nekorešponduje s TS.

Podľa súpisu prác:



Podľa technickej správy:





Žiadame o zosúladenie súpisu prác s projektovou dokumentáciou.

**Odpoveď: Platí technická správa PD. VV je po kontrole zosúladený, počty kusov upravené.**

**Otázka 997:**

V odpovedi na otázku č.177 sa píše, že bude do súpisu prác a podrobného výkazu výmer doplnená položka na vyplnenie vyradeného plynovodu cementovým mliekom. Do opraveného súpisu prác a  VV položka nebola pridaná.

Žiadame doplniť položku.

**Odpoveď:**

**Odpoveď: výkaz výmer bol aktualizovaný v rámci odpovedí 1 – 606.**

**Predmetná práca bola doplnená v rámci položky č. 11250901, viď podrobný VV a jeho opis, konkrétne: *výplň plynovodu betónovým mliekom*.**

**Otázka 998:**

V objekte 325-00 chýba položka na výkop a spätný zásyp ryhy pre zapustenie pletiva.

Žiadame o doplnenie.

**Odpoveď:**

**Položka na výkop ryhy pre zapustenie pletiva je do VV doplnená, položka na**

**spätný zásyp ryhy pre zapustenie pletiva sa vo VV nachádza 45.11.23 – 01040402, popis aj výmera je opravená.**

**Otázka 999:**

V objekte 312-00 nekorešponduje výkop a zásyp ryhy pre zapustenie pletiva a nekorešponduje výkop pre stĺpiky a vzpery so základmi pre stĺpiky a vzpery.

Podrobný výkaz výmer:



Žiadame o kontrolu a prípadne opravu súpisu prác a podrobného výkazu výmer.

**Odpoveď:**

**VV aj súpis prác je opravený. Opravený sp. zásyp ryhy pre zapustenie pletiva, a výkop pre základy stĺpikov a vzpier.**

**Otázka 1000:**

Na SO 100-00 je nutné podľa Sprievodnej TS a VV odstrániť (vyrúbať) 11 957 ks stromov „Prípravné práce, rúbanie stromov“ . K uvedenej položke patrí položka „Prípravné práce, rúbanie odstránenie pňov“ v množstve 11 957 ks, v rámci ktorej uchádzači odstránia pne. K uvedeným dvom položkám patrí ďalšia položka „Premiestnenie vodorovné nad 3 000 m“, v rámci ktorej je potrené odviesť vyrúbaný materiál do 3 km (predpokladáme na stavebným dozorom určené miesto v rámci stavby). Množstvo uvedenej položky je vo VV vypočítané chybne – iba zo 125 ks stromov. Správne množstvo má byť 31 446,91 m3.

Žiadame opraviť súpis prác a podrobný výkaz výmer.

**Odpoveď: VV aj súpis prác je opravený. Doplnený odvoz vyrúbanej mimo lesnej zelene nad 3 km.**

**Otázka 1001:**

V súpise prác objektov  714-00 a 721-00 nekorešpondujú položky zemných prác – výkopy, zásypy, presuny.

Žiadame o kontrolu a prípadnú opravu súpisu prác a podrobných výkazov výmer.

**Odpoveď:**

**Položky zemných prác objektov 714-00 a 721-00 sú prekontrolované a podľa názoru projektanta sú v poriadku. Uchádzač nacení uvedené položky podľa aktuálneho zväzku 4.**

**Otázka 1002:**

V súťažných podkladoch sa v minimálnom obsahu Environmentálneho plánu výstavby vyžaduje uviesť Geologický popis tunela, spôsob razenia a nakladania s rúbaninou. Rozdelenie rúbaniny podľa kvality a určenie spôsobu jej využiteľnosti a deponovania na konkrétnych stavebných objektoch.   
  
Žiadame verejného obstarávateľa o vysvetlenie, čo má v predmetnej časti uchádzač uviesť, nakoľko tunel nie je súčasťou danej zákazky.

**Odpoveď NDS**

**Geologický popis tunela, spôsob razenia a nakladania s rúbaninou, sa nevyžaduje uviesť v Enviromentálnom pláne výstavby.**

**Otázka 1003:**

V rámci odpovede č.274, ste do SO 114-06 pridali 2 položky na recykláciu.

05090109 Doplňujúce práce, recyklácia sypaných konštrukcií T

05090162 Doplňujúce práce, recyklácia bitúmenových konštrukcií T

Avšak do podrobného VV aj do „súpisu“ ste okrem nich pridali ešte ďalšie dve položky :

05090104 Doplňujúce práce, recyklácia betónových konštrukcií T 1 738,08

05090105 Doplňujúce práce, recyklácia železobetónových konštrukcií T 2 275,00

Žiadame vysvetliť čoho sa tieto dve položky týkajú.

**Odpoveď: viď odpoveď 986.**